
Бүген Татарстан Республикасына эш визиты белән “Газпром” ААҖ Директорлар советы рәисе, Россия Президентының "Газ экспортлаучы илләр форумы" белән хезмәттәшлек буенча махсус вәкиле Виктор Зубков килде. "Казан" халыкара аэропортында Виктор Зубковны Татарстан Республикасы Президенты Рөстәм Миңнеханов, Татарстан Республикасы Премьер-министрының беренче урынбасары Р.Ф.Моратов, "Газпром Трансгаз Казан" ҖЧҖ генераль директоры Рәфкать Кантюков һәм башкалар каршы алды.

Виктор Зубков Казанда җәйге Универсиада 2013 кысаларындагы спорт ярышларын караячак һәм Бөтендөнья җәйге спорт студент Уеннарының ябылу тантанасында катнашачак дип планлаштырыла.
Казанга эш визиты белән “Газпром” ААҖ Директорлар советы рәисе Виктор Зубков килде